**FUSHA KURRIKULARE: GJUHËT DHE KOMUNIKIMI**

**Kurrikula lëndore/programi mësimor**

Gjuhë shqipe – për nxënësit e komuniteteve joshqiptare

**Klasa e tretë**

(Draft)

**Prishtinë,2018**

**Përmbajtja:**

1. Hyrje
2. Qëllimi
3. Temat dhe rezultatet e të nxënit
4. Udhëzime metodologjike
5. Udhëzime për zbatimin e çështjeve ndërkurrikulare
6. Udhëzimet për vlerësim
7. Udhëzime për materialet dhe burimet mësimore.

**Hyrja**

Lënda mësimore *Gjuhë shqipe* për klasën e tretë të shkollës fillore, për nxënësit e komuniteteve joshqiptare të Republikës së Kosovës, përfshihet në fushën ndëkurrikulare *Gjuhët dhe komunikimi* dhe ka rëndësi të madhe për komunikimin me gojë dhe me shkrim të nxënësve, si edhe për formimin gjuhësor dhe kulturor të tyre. Mësimi i shqipes në këtë klasë zhvillon dijet dhe shkathtësitë e nevojshme për komunikim të lirë, të saktë dhe të drejtë në gjuhën shqipe. Kjo siguron mundësi për bashkëpunim, për realizimin e synimeve dhe veprimtarive të tjera shumë të dobishme, për mësimin dhe përdorim të gjithanshëm të gjuhës shqipe dhe për përafrim kulturor.Gjatë hartimit të këtij programi mësimor janë marrë parasysh nivelet e përcaktuara në “*Kornizën e përbashkët evropiane të raportit mbi gjuhët*”, të miratuar dhe të publikuar nga Këshilli i Evropës (2001), kërkesat dhe kushtet e shkollimit të nxënësve dhe disa programe mësimore për gjuhën e dytë.

Programi mësimor i *Gjuhës shqipe* në aspektin e përmbajtjes përfshin Konceptet: Tekstet letrare dhe jo letrare, Kritika, teoria, historia dhe Sistemi i gjuhës. Në tabelat përkatëse janë përfshirë Temat dhe Rezultatet e të nxënit të lëndës. (RNL). Përmbajtjet e programit janë të përshtatshme dhe u përgjigjen moshës dhe nivelit të nxënësve. Ecuria e mbarështrimit të lëndës dhe metodologjia e mësimdhënies në tërësi zgjon interesimin e tyre për të përvetësuar gjuhën shqipe. Nxënësit aftësohen për të përdorur forma të ndryshme të komunikimit, të flasin, të lexojnë dhe të shkruajnë, të pyesin dhe të përgjigjen rrjedhshëm me gojë dhe me shkrim dhe të komunikojnë lehtë.Programi përfshin përmbajtje të pasura dhe interesante, si edhe udhëzimet metodologjike, udhëzimet për vlerësim dhe udhëzimet për materialet dhe burimet mësimore.

Rezultatet e të nxënit që parashihen për mësimin e gjuhës shqipe si lëndë mësimore për komunitetet joshqiptare, nxisin bashkëpunimin midis nxënësve, mirësjelljen dhe shoqërimin, respektimin e gjuhës shqipe dhe të gjuhëve të tjera dhe motivojnë fëmijët për ta përvetësuar gjuhën shqipe.

**Qëllimi**

Qëllimi i mësimit të Gjuhës shqipe në klasën e tretë- për nxënësit e komuniteteve joshqiptare është përvetësimi i shkathtësive të komunikimit bazik në gjuhën shqipe. Kjo lëndë ka për qëllim të aftësojë nxënësit e komuniteteve joshqiptare në Kosovë, për zhvillimin e të folurit, të dëgjuarit (dhe të kuptuari), përvetësimin e leximit dhe të shkrimit të gjuhës standarde shqipe, të përvetësojnë sistemin e gjuhës shqipe: të flasin, të lexojnë, të komunikojnë dhe të shkruajnë tekste letrare dhe jo letrare. Nxënësit të kuptojnë dhe do të përdorin fjalë dhe shprehje nga jeta e përditshme, nga jeta shkollore dhe nga aktivitetet e tjera kulturore dhe shoqërore. Ata krahas gjuhës amtare, të aftësohen të përdorin shprehje të llojllojshme, me të cilat begatojnë komunikimin e duhur për plotësimin e nevojave konkrete dhe për formimin e kulturës gjuhësore dhe letrare edhe në gjuhen shqipe.Nxënësit të aftësohen për të komunikuar me gojë dhe me shkrim, të nxiten të përjetojnë artistikisht krijimet e zgjedhura letrare, shfaqjet e pjesëve dramatike dhe filmike. Nxënësit të inkurajohen të marrin pjesë në lojë, në biseda dhe në aktivitete arsimore, kulturore dhe shoqërore. Gjatë procesit mësimor të përvetësojnë gjuhën shqipe, të mësojnë veçoritë e saj, të pasurojnë fjalorin dhe komunikimin e gjithanshëm ndërgjuhësor dhe ndërkulturor.

**Temat dhe rezultatet e të nxënit**

Nxënësit në klasën e tretë arrijnë rezultatet e të nxënit të lëndës (RNL) nga temat e përcaktuara, të cilat kanë dalë nga konceptet dhe rezultatet e të nxënit të fushës (RNF) Gjuhët dhe komunikimi për shkallën e dytë të Kurrikulës (Shk2),të cilat mund t’i shihni në Kurrikulën Bërthamë për Klasën Përgatitore dhe Arsimin Fillor.

|  |  |  |
| --- | --- | --- |
| **Konceptet** | **Temat** | **Rezultatet e të nxënit të lëndës për temë (RNL)** |
| **Tekste letrare dhe jo letrare** | Përshëndetje  Prezantimi  Familja  Banesa ime/ Shtëpia ime  Lodrat e fëmijëve  Shkolla  Klasa ime  Mësuesja/Mësuesi  Poezi për fëmijë  Tregime për fëmijë  Përralla për fëmijë  Romani (fragment) Pjesë dramatike për fëmijë;  Drama (shfaqje dramatike) në teatrin e kukullave)  Filmi për fëmijë  Fabula  Kënga popullor  Fjalë të urta shqipe Valle popullore shqiptare Gjëegjëza  Urimi për Ditëlindje  Libri i ilustruar për fëmijë; Përshkrim i natyrës  Ngjarja e ditës  Dashuria e nënës  Njeriu- pjesët e trupit  Ushqimi  Veshmbathja  Shëndeti ynë  Ngjyrat  Ditët, javët dhe muajt  Stinët e vitit  Festa e Flamurit  Qyteti im  Në fshat  Shoqëria ime  Skënderbeu  Në supermarket  Kopshti  Profesionet  Loja dhe sporti  Ekskursioni i fëmijëve  Bota bimore  Bota shtazore  Anët e horizontit  Pyetje dhe përgjigje  Letra Telefoni, interneti  Radio dhe televizioni  Komunikacioni  Tekste letrare dhe jo letrare  Teknologjia  Pushimet verore | Përshëndet nxënësit dhe mësimdhënësit;  Prezantohet si nxënës i shkollës  Flet për anëtarët e familjes dhe veprimtarinë e tyre;  Përshkruan banesën dhe vendbanimin e vet;  Flet për lodrat dhe përdorimin e tyre;  Flet për shkollën dhe për orarin e mësimit;  Tregon pamjen e saj, orenditë dhe mjetet mësimore;  Shkruan disa fjali për mësuesen dhe punën e saj;  Lexon poezi;  Lexon dhe flet për tregimin;  Tregon përmbajtjen e tekstit;  Lexon dhe tregon përmbajtjen e prozës për fëmijë; Analizon personazhet kryesore;  Bisedon për disa veçori të pjesës dramatike dhe të shfaqjes në teatrin e kukullave;  Shikon filmin për fëmijë dhe tregon përmbajtjen;  Tregon dhe ritregon fabulën;  Këndon këngën popullore;  Lexon fjalë të urta dhe komenton përmbajtjen;  Shikon dhe luan vallen e zgjedhur popullore;  Përgjigjet dhe gjen kuptimin e gjëegjëzës;  Shkruan dhe lexon urimin për Ditëlindje;;  Lexon librin dhe shpreh përjetimet emocionale;  Bën përshkrimin e natyrës pas shëtitjes në lulishte;  Tregon ngjarjen e ndodhur dhe të përjetuar;  Flet dhe shkruan tekst për dashurinë ndaj nënës;  Tregon pjesët e trupit;  Flet për artikujt ushqimorë dhe përdorimin e tyre;  Emërton artikuj të veshmbathjes;  Shkruan ruhet shëndeti personal dhe i të tjerëve;  Emërton ngjyrat dhe tregon përdorimin e tyre;  Radhit emrat e ditëve, javëve dhe muajve të vitit;  Flet për stinët dhe tregon dallimet e tyre;  Mëson fjalë të reja për kohën  Përshkruan qytetin dhe sheshin kryesor të tij; Flet për jetën në fshatit;  Bisedon dhe shkruan për shokët dhe shoqet;  Shkruan tekst për Gjergj Kastriotin –Skënderbeun;  Flet për vizitën në supermarket;  Përshkruan një kopsht të rregulluar bukur;  Tregon njohuritë për disa profesione të njerëzve;  Tregon aktivitetet interesante sportive;  Rrëfen për shëtitjen dhe përshkruan udhëtimin;  Paraqet njohuritë për bimët dhe kafshët;  Lexon tekstin e zgjedhur për jetën e kafshëve;  Tregon anët e horizontit dhe orientimin me busullë;  Shkruan fjali për të bërë pyetje dhe për të dhënë përgjigje;  Shkruan letër dhe ia dërgon një personi të njohur;  Tregon si përdoret telefoni dhe interneti;  Flet për emisionet për fëmijë në radio-televizion;  Tregon mjetet dhe rregullat e komunikacionit;  Lexon dhe analizon tekste letrare dhe jo letrare;  Tregon si përdoret teknologjia për qëllime mësimore;  Shkruan ese për pushimet verore; |
| **Gjuha figurative dhe jo figurativë** | Gjuha e figurshme dhe jo e figurshme  Krahasimi  Sinonimet Antonimet Homonimet Hiperbola  Personifikimi | Dallon gjuhën e figurshme nga ajo jo e figurshme;  Kur flet dhe kur shkruan përdor fjalë dhe shprehje:  krahasimin,  sinonimet,  antonimet,  homonimet,  hiperbolën  personifikimin |
| **Kritika, teoria, historia** | Përshtypje lidhur me leximin e tekstit letrar  Vështrim mbi tekstin e lexuar dhe jo letrar  Vështrim mbi tekstin e lexua  Bisedë me shkrimtarin (autorin)  Vlerësim për tekstin e shkruar | Flet dhe shkruan për leximin e krijimit letrar;  Shkruan vështrim të shkurtër për tekstin letra dhe jo letrar;  Flet dhe shkruan vështrim për tekstin e lexuar;  Tregon bisedën me shkrimtarin për fëmijë;  Paraqet me gojë dhe me shkrim vlerësimin për tekstin letrar dhe jo letrar. |
| **Sistemi i gjuhës** | Gjuha shqipe  Alfabeti i gjuhës shqipe Tingujt  Zanoret  Bashkëtingëlloret  Tingujt: ë, y, rr, x, xh, th, dh (shqiptimi i tyre)  Shkronjat  Shkronjat e mëdha të shtypit dhe të shkrimit  Shkronjat e vogla të shtypit dhe të shkrimit  Fjala Rrokja  Emri  Emrat e përgjithshëm Emrat e përveçëm  Emri njëjës i pashquar dhe i shquarEmri shumës i pashquar dhe i shquar  Përemri  Përemri vetor, dëftor, pyetës etj.  Përdorimi i shkronjave të mëdha dhe të vogla  Mbiemri  Mbiemrat e nyjshëm dhe të panyjshëm  Folja  Foljet ndihmëse  Foljet në kohën e tashme, të kryer dhe të ardhme  Numërori  Numërori themelor dhe rreshtor  Ndajfolja  Parafjala  Lidhësja  Fjalia Fjalia e thjeshtë  Fjalia e përbërë  Fjalia pohore Fjalia mohore  Vendi i fjalëve në fjali  Leximi dhe shkrimi i teksteve Drejtshkrimi  Shenjat e pikësimit  Recitimi dhe format e tjera të shprehjes me gojë e me shkrim  Korrigjimi i tekstit Ushtrime gjuhësore  Përkthimi i tekstit | Fiton njohuri për gjuhën shqipe;  Përvetëson alfabetin e gjuhës shqipe;  Dëgjon, dhe shqipton 36 tingujt e shqipes; :  Shkruan drejt zanoret dhe bashkëtingëlloret;  Dallon dhe shqipton drejt zanoret dhe bashkëtingëlloret .  Bën dallimin e tingujve që nuk i ka gjuha amtare;  Lexon rrjedhshëm;  Shkruan sipas modeleve;  Përdorë drejtë shkronjat e mëdha të shtypit dhe të shkrimit gjatë të shkruarit; Përdorë drejt shkronjat e vogla të shkrimit;  Dallon fjalën shqipe dhe njeh kuptimin e tyre;  Dallon rrokjet e fjalës;  Dallon emrin dhe llojet e tij:  emrat e përgjithshëm, emrat e përveçëm;  dallon trajtat dhe numrin e emrit :njëjësin e pashquar dhe njëjësin e shquar,  dallon emrin njëjës të pashquar dhe emrin shumës të shquar  Dallon përemrin dhe llojet e tij:përemrin vetor,  përemrin dëftor, pyetës etj.  Përdorë drejt shkronjat e mëdha dhe shkronjat e vogla;  Përdor drejt shkronjat e mëdha në fillim të fjalisë dhe kur shkruan emrat e përveçëm;  Dallon mbiemrin dhe llojet e tij:  mbiemrat e nyjshëm dhe mbiemrat e panyjshëm;  Dallon foljen dhe përdorimin e saj:foljet ndihmëse *kam* dhe *jam.*  Dallon foljet në kohën e tashme,  në kohën e kryer , në kohën e ardhme etj;  dallon numërorit themelor dhe të numërorit rreshtor;  Dallon ndajfoljet ;  Përdor parafjalën dhe lidhësen në të shkruar ;  Shkruan fjalitë dhe i shqipton me intonacion të duhur:  Dallon llojet e fjalive; fjalitë e thjeshta ,fjalitë e përbëra,  fjalitë pohore dhefjalitë mohore;  Dallon ku është vendi i fjalëve në fjali;  Lexon dhe shkruan tekste letrare dhe jo letrare;  Zbaton rregullat kryesore të drejtshkrimit të shqipes;  Përvetëson përdorimin e shenjave të pikësimit;  Reciton dhe përdor forma të tjera të shprehjes me gojë dhe me shkrim;  Korrigjon tekstin e shkruar;  Bënë ushtrime gjuhësore në të lexuar dhe të shkruar;  Përkthen fjalë dhe fjalive nga gjuha amtare në gjuhën shqipe; |

**Udhëzime metodologjike**

Për të realizuar me sukses programin e lëndës *Gjuhë shqipe* për nxënësit e komuniteteve joshqiptare në klasën e tretë fillore kërkohet zbatimi i metodologjisë bashkëkohore të mësimdhënies së gjuhëve, i metodave, i teknikave mësimore dhe i mjeteve të konkretizimit. Metodika e mësimit të gjuhës amtare, metodika e përvetësimit të gjuhëve të huaja dhe metodologjia e mësimdhënies në tërësi, përfshijnë udhëzime interesante dhe të dobishme për këtë veprimtari arsimore. Komunikimi të zhvillohet në plan më të gjerë: bashkëbisedimi, dëgjimi i realizimeve programore audio vizuale me tematikë dhe me përmbajtje që lidhet me mësimin e gjuhës shqipe, por edhe me lëndë të tjera, të shprehurit me gojë dhe me shkrim, puna në grupe, në çifte, debatet, testet, intervistat, letërkëmbimi, lojërat me role, lojërat skenike (dramatizimi), ushtrime leximi dhe shkrimi, lojëra mësimi, pyetësori, fleta kontrolluese dhe forma të tjera të komunikimit me gojë dhe me shkrim.

Parimet kryesore metodologjike të mësimit të gjuhës shqipe janë:

-përqendrimi në komunikimin gjuhësor;

-përdorimi i metodave të komunikimit aktiv në gjuhën shqipe;

- përqendrimi në gjuhën shqipe standarde; -nxënësi të jetë në qendër të vëmendjes.

- ndërgjegjësimi gjuhësor i nxënësve;

- njohja e aftësive e shkathtësive të nxënësve, e përgatitjes së mëparshme, e përvojës dhe e prirjeve të tyre për mësimin e gjuhës; -roli i mësimdhënësit është i pazëvendësueshëm. Ai duhet të njohë metodikën e mësimit gjuhës dhe të zbatojë metodat dhe teknikat bashkëkohore të mësimdhënies dhe të mësimnxënies.

- përdorimi i metodave didaktike në nivelin e klasës së tretë: metoda e demonstrimit, e krahasimit, e analizës dhe e sintezës;

**Udhëzime për zbatimin e çështjeve ndërkurrikulare**

Nxënësit e komuniteteve jo shqiptare aftësohen që, përveç gjuhës amtare si mjet komunikimi, të përdorin edhe gjuhën shqipe. Gjuha e folur dhe e shkruar shqipe u ndihmon për të përvetësuar edhe lëndët e tjera mësimore . Mësimi i shqipes është në funksion të procesit të mësimit edhe në lëndët e tjera mësimore, siç janë: Edukatë qytetare, Natyra dhe njeriu, Edukatë muzikore, Edukatë figurative, Edukatë fizike dhe shëndetësore, Matematikë etj. Tematika është shumë e gjerë, prandaj aktivitetet mësimore, kulturore dhe sportive ndikojnë në zhvillimin e shkathtësive të komunikimit, në formimin kulturor dhe në krijimin e individualitetit të pavarur. Përmes gjuhës shqipe mund të zhvillohen edhe shumë aspekte të edukimit të gjithanshëm dhe krijimtarisë artistike, njohja dhe respektimin e të drejtave të fëmijëve, e çështjeve të barazisë gjinore, e çështjeve kulturore dhe ndërkulturore etj.

**Udhëzimet për vlerësim**

Vlerësimi i punës me nxënësit dhe i rezultatit në mësim ka rëndësi të madhe. Mësimdhënësi në vazhdimësi duhet të vlerësojë:

Njohuritë që kanë fituar nxënësit: në ç ‘shkallë kanë zotëruar fjalorin dhe sa është i aftë nxënësi t`i përdorë shkathtësitë gjuhësore gjatë komunikimit

Angazhimin e nxënësve në procesin e mësimit. Përvetësimin e njohurive nga nxënësit e klasës së tretë (niveli i parë, niveli i dytë dhe niveli i tretë). Suksesi i kënaqshëm, i arritur me të gjithë nxënësit e klasës, por edhe me secilin nxënës. Vlerësohen ecuritë e volitshme, por edhe ato të pavolitshme të mësimit, identifikohen vështirësitë, pengesat, shqyrtohen problemet e veçanta të mësimdhënies, të përdorimit të mjeteve të konkretizimit etj., dhe ndërmerren masa për përmirësimin i nivelit të mësimit të gjuhës shqipe. Nxënësit nxiten dhe aftësohen të dëgjojnë, të flasin, të lexojnë dhe të shkruajnë lirshëm dhe të arrijnë sukses sa më të mirë në mësim dhe në komunikim të përditshëm, në shkollë dhe në ambiente të tjera.

Mësimdhënësi vlerëson drejtshqiptimin e tingujve dhe të fjalëve, leximin dhe shkrimin e teksteve, fjalorin e nxënësve dhe në tërësi vlerëson shkathtësinë e komunikimit. Po ashtu vlerëson edhe shkallën e përvetësimit të njohurive të tjera plotësuese, që lidhen me programin e kësaj lënde mësimore.

Me vlerësimin e gjithanshëm dhe të vazhdueshëm mësimdhënësi synon të përmirësojë nivelin e mësimit. Vlerësimi i drejtpërdrejtë bëhet gjatë zhvillimit të orëve të mësimit dhe sidomos gjatë përforcimit të njësive mësimore, ndërsa vlerësimi indirekt bëhet me anë të ushtrimeve, të diktimit dhe të formave të tjera të komunikimit.

Vlerësimi apo vetëvlerësimi bëhet edhe nga nxënësit. Ata e pyesin njëri tjetrin, përgjigjen dhe bëjnë vlerësimin e njohurive të veta dhe aftësohen për komunikim të vazhdueshëm në gjuhën shqipe.

Vlerësimi përfshin: leksikun, radhitjen e fjalëve në fjali, të shprehurit me gojë, leximin, të shprehurit me shkrim, aftësinë e komunikimit, pyetjet dhe përgjigjet, shqiptimin e tingujve dhe të fjalëve, komunikimin aktiv, angazhimin individual dhe në grupe gjatë procesit të mësimit etj.

**Udhëzime për materialet didaktike dhe burimet e mjetet mësimore**

Nga mësimdhënësi mund të përdoren të gjitha burimet, mjetet dhe materialet të cila ndihmojnë arritjen e rezultateve dhe kompetencave të lëndës së gjuhës shqipe për këtë klasë. Përdorimi i mjeteve mësimore, siç janë:: libri, fletorja e punës, fotografitë, udhëzuesit profesionalë, fjalorët, gazetat, gazetat dhe revistat për fëmijë, materialet pedagogjike. Përdorimi i kompjuterit, i kasetave i disqeve, i ilustrimeve, i video projektorit, i materialit auditiv, i video materialit, i internetit dhe i mjeteve e tjera të tjera të konkretizimit ndihmon nxënësit për përvetësimin e të gjitha formave të gjuhës shqipe. Mësimdhënësi, varësisht nga njësia mësimore dhe nga qëllimet e mësimit, zgjedh mjete mësimore plotësuese, me të cilat e konkretizon mësimin, nxit aktivitetin e nxënësve dhe siguron cilësinë më të lartë të realizimit të mësimit praktik.